Алексей Колцов
Руска песен

Превод от руски: Петър Алипиев, —

chitanka.info

Няма никому аз

да разкажа защо

по ливади, поля

не събирам цветя.

Месец май е далеч

и отдавна са прах

цветовете — венци

от които плетях.

Де ги жарките дни,

дето бяха стрели,

дето бяха пламтеж,

дето бяха любов?

Всичко туй отлетя,

не се връща назад

и без него защо

да събирам цветя?

Няма никому аз

да разкажа защо

тъй е тежко сега,

тъй е тъжно, уви…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.